

**ประกาศเทศบาลตำบลดอนทราย**

**เรื่อง การลงทะเบียนผู้สูงอายุ เพื่อรับเงินเบี้ยยังชีพผู้สูงอายุ ประจำปีงบประมาณ พ.ศ. 2563**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ตามระเบียบกระทรวงมะหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครอง

ส่วนท้องถิ่น พ.ศ. 2552 และ (ฉบับที่ 2) พ.ศ. 2560 ตามความนัยข้อ 7 ให้ผู้สูงอายุที่จะมีอายุครบหกสิบปีบริบูรณ์ขึ้นไปในปีงบประมาณถัดไปลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา ณ สำนักงานขององค์กรปกครองส่วนท้องถิ่น หรือสถานที่ที่องค์กรปกครองส่วนท้องถิ่นกำหนดตั้งแต่เดือน ตุลาคม 2561 – เดือน พฤศจิกายน 2561 และ เดือน มกราคม 2562 – เดือน กันยายน 2562 นั้น

เทศบาลตำบลดอนทราย จึงขอประกาศการรับลงทะเบียนผู้สูงอายุ เพื่อขอรับเงินเบี้ยยังชีพผู้สูงอายุ ประจำปีงบประมาณ พ.ศ. 2563 โดยดำเนินการดังต่อไปนี้

1. **ผู้สูงอายุ ที่จะลงทะเบียนต้องมีคุณสมบัติ และไม่มีลักษณะต้องห้าม ดังนี้**
2. สัญชาติไทย
3. ภูมิลำเนาอยู่ในเขตเทศบาลตำบลดอนทราย
4. ผู้ที่จะมีอายุครบ 60 ปีบริบูรณ์ในปีงบประมาณถัดไป นับจนถึงวันที่ 1 กันยายน 2563

(เกิดก่อนวันที่ 2 กันยายน 2503) หรือผู้สูงอายุที่มีอายุ 60 ปีที่ยังไม่เคยลงทะเบียนขอรับเงินเบี้ยยังชีพมาก่อน หรือผู้สูงอายุที่ย้ายเข้ามาในพื้นที่เทศบาลตำบลดอนทราย ที่ยังไม่ได้ลงทะเบียนขอรับเงินเบี้ยยังชีพ

1. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กร

ปกครองส่วนท้องถิ่น

**เอกสารประกอบการยื่นลงทะเบียน**

1. บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่าย
2. ทะเบียนบ้าน (ที่เป็นปัจจุบัน)
3. สมุดบัญชีเงินฝากธนาคาร (เทศบาลตำบลดอนทรายขอความร่วมมือเป็นธนาคารเพื่อ

การเกษตรและสหกรณ์ (ธกส.) ) กรณีผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร

1. **ขั้นตอนการยื่นคำขอลงทะเบียนรับเงินเบี้ยยังชีพผู้สูงอายุ**

กำหนดการรับลงทะเบียน ณ สำนักงานเทศบาลตำบลดอนทราย อ.ควนขนุน จ.พัทลุง งาน

สวัสดิการสังคม สำนักปลัดเทศบาลตำบลดอนทราย โทรศัพท์ 074- 842190-1 โดยการรับลงทะเบียนแบ่งการรับลงทะเบียนเป็น 2 ช่วง ดังนี้

1. ตั้งแต่บัดนี้ – 30 พฤศจิกายน 2561 (ในวันเวลาราชการ)
2. ตั้งแต่ วันที่ 2 มกราคม 2562 – 30 กันยายน 2562 (ในวันเวลาราชการ

ผู้สูงอายุที่มีคุณสมบัติดังกล่าวข้างต้น ลงทะเบียนและยื่นคำขอรับเงินเบี้ยยังชีพผู้สูงอายุด้วยตนเอง

หรือในกรณีที่มีความจำเป็นผู้สูงอายุที่ไม่สามารถมายื่นคำขอลงทะเบียนด้วยตนเองได้ อาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอลงทะเบียนขอรับเงินเบี้ยยังชีพผู้สูงอายุแทนก็ได้

/3. สิทธิการ..

-2-

**3. สิทธิการได้รับเบี้ยยังชีพ**


ผู้สูงอายุที่ขึ้นทะเบียนดังกล่าวข้างต้น จะได้รับเงินเบี้ยยังชีพผู้สูงอายุตามที่มีคุณสมบัติครบถ้วนและตามช่วงระยะเวลาในการลงทะเบียน ในอัตราแบบขั้นบันได ภายในวันที่ 10 ของทุกเดือน

**4**. **การประกาศรายชื่อ**

เทศบาลตำบลดอนทราย จะประกาศรายชื่อผู้สูงอายุที่มีสิทธิรับเงินเบี้ยยังชีพผู้สูงอายุ ที่ได้มาลงทะเบียนในแต่ละเดือนภายในวันที่ 5 ของเดือนถัดไป โดยสามารถมาตรวจสอบสิทธิจากประกาศรายชื่อผู้มีสิทธิรับเงินเบี้ยยังชีพผู้สูงอายุได้ ณ สำนักงานเทศบาลตำบลดอนทราย

จึงประกาศมาเพื่อทราบโดยทั่วกัน

ประกาศ ณ วันที่ 8 เดือน ตุลาคม พ.ศ. 2561



...................................................................

(นายศุภพงศ์ ทองศรีนุ่น)

นายกเทศมนตรีตำบลดอนทราย